Verejný obstarávateľ

Mesto Sobrance

**Podlimitná zákazka**

**na uskutočnenie stavebných prác**

**Postup vo verejnom obstarávaní:**

**zadávanie podlimitnej zákazky**

**bez využitia elektronického trhoviska**

**S ú ť a ž n é p o d k l a d y**

**Názov zákazky:**

**Komunitné centrum Sobrance**

Štatutárny zástupca verejného obstarávateľa

Ing. Pavol Džurina

**primátor mesta**

Za súlad so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) potvrdzuje: Ing. Marcel Molčanyi

**Sobrance, august 2018**

**Obsah súťažných podkladov**

1. Pokyny pre uchádzačov

 Časť I. Všeobecné informácie.

 Časť II. Dorozumievanie a vysvetľovanie.

 Časť III. Príprava ponuky.

 Časť IV. Predkladanie ponúk.

 Časť V. Otváranie a vyhodnotenie ponúk.

 Časť VI. Uzavretie zmluvy.

 Časť VII. Zrušenie verejného obstarávania.

1. Podmienky účasti uchádzačov.
2. Kritériá na hodnotenie ponúk a pravidlá ich uplatnenia.
3. Opis predmetu zákazky.
4. Spôsob určenia ceny.
5. Obchodné podmienky plnenia predmetu zákazky.
6. Prílohy
7. Jednotný európsky dokument
8. projektová dokumentácia
9. výkaz výmer
10. návrh zmluvy
11. súhlas so spracovaním osobných údajov

Verejný obstarávateľ: **Mesto Sobrance**

Predmet zákazky: **Komunitné centrum Sobrance**

**SÚŤAŽNÉ PODKLADY**

A. POKYNY PRE UCHÁDZAČOV

**Sobrance, august 2018**

**A POKYNY PRE UCHÁDZAČOV**

Časť I.

Všeobecné informácie.

* 1. Identifikácia verejného obstarávateľa
	2. Predmet zákazky
	3. Rozdelenie predmetu zákazky
	4. Zdroj finančných prostriedkov
	5. Zmluva
	6. Miesto a termín plnenia zákazky
	7. Predloženie ponuky
	8. Variantné riešenie
	9. Platnosť ponuky
	10. Náklady na ponuku

Časť II.

Dorozumievanie a vysvetľovanie.

###### Dorozumievanie medzi verejným obstarávateľom a uchádzačmi

###### Vysvetľovanie a doplnenie súťažných podkladov

###### Obhliadka miesta plnenia zákazky

Časť III.

Príprava ponuky.

* 1. Jazyk ponuky.
	2. Zábezpeka.
	3. Mena a ceny uvádzané v ponuke.
	4. Vyhotovenie ponuky.
	5. Obsah ponuky.

Časť IV.

**Predkladanie ponúk.**

* 1. Označenie obalov ponúk.
	2. Miesto a lehota na predkladanie ponúk.
	3. Doplnenie, zmena a odvolanie ponuky.

Časť V.

Otváranie a vyhodnotenie ponúk.

* 1. Otváranie ponúk
	2. Vyhodnotenie splnenia podmienok účasti
	3. Vyhodnocovanie ponúk
	4. Elektronická aukcia
	5. Informácia o výsledku vyhodnotenia ponúk
	6. Opravné prostriedky

Časť VI.

Uzavretie zmluvy

* 1. Uzavretie zmluvy.

Časť VII.

Zrušenie verejného obstarávania

Časť I.

##### Všeobecné informácie

* 1. **Identifikácia verejného obstarávateľa**
		1. Názov organizácie: **Mesto Sobrance**
		2. Adresa: Mestský úrad Sobrance,

Štefánikova 23, 073 01 Sobrance

* + 1. Kontaktná osoba: Ing. Jozef Rajzák
		2. IČO: 00 325 791
		3. Telefón: +421 56 652 22 10
		4. e-mail: sekretariat@sobrance.sk
		5. Web: www.sobrance.sk
	1. **Predmet zákazky**
		1. Názov predmetu zákazky: **Komunitné centrum Sobrance**
		2. Predpokladaná hodnota zákazky bez DPH: **371 004,17 €** .
		3. Stručný opis predmetu zákazky:

Predmetom zákazky novostavba objektu komunitného centra v Sobranciach. Objekt sa navrhuje v zastavanom území, s ohľadom na charakter okolitej výstavby. Navrhovaný samostatne stojaci objekt komunitného centra má jedno nadzemné podlažie, riešený je bez podpivničenia, s nevyužívanou povalou. Objekt má tvar otvoreného L, rozm. cca 10,3x15,65+17,45 m. Čelná (severozápadná) fasáda sa navrhuje so vstupným portálom a s dvojkrídlovými dverami. Vedľa dverí sa nachádzajú pozdĺžne okná. Na vedľajšej fasáde sa na nachádza 8 x pozdĺžne okno a dvere do skladových priestorov. so štvoricou okien, zasklenou stenou s integrovanými vstupnými dverami a s garážovými dverami. Z juhozápadnej strany fasády sa navrhuje 8 pozdĺžnych okien. Juhovýchodná fasáda sa navrhuje s 18 oknami. Severovýchodnej strany sa navrhujú dve štvorcové okná Na západnej strane sa nachádza 8 x Pozdĺžne okno. Objekt je zastrešený šikmou valbovou strechou so sklonom 20°. Hrebeň strechy sa navrhuje vo výške +5,240m. Presah strechy pri odkvapovom žľabe je cca 600mm

* + 1. Spoločný slovník obstarávania (CPV):

 Hlavný predmet – hlavný slovník 45210000-2

* + 1. Podrobné vymedzenie predmetu zákazky tvorí časť D. Opis predmetu zákazky.
	1. **Rozdelenie predmetu zákazky**
		1. Predmet zákazky nie je rozdelený na časti.
		2. Verejný obstarávateľ požaduje predloženie ponuky na celý predmet zákazky. Predloženie ponuky na časť zákazky nie je možné.
		3. V prípade, že uchádzač predloží ponuku na plnenie len časti zákazky, bude jeho ponuka zo súťaže vylúčená.
	2. **Zdroj finančných prostriedkov**

Obstarávanie sa týka projektu financovaného z fondov Európskej únie. Operačný program ľudské zdroje: OPLZ-PO6-SC613-2017-2

* 1. **Zmluva**
		1. Výsledkom verejného obstarávania bude Zmluva o dielo („ďalej len zmluva“) na predmet zákazky, ktorý je podrobne vymedzený a špecifikovaný v časti D. týchto súťažných podkladov.
		2. Vymedzenie obsahu zmluvných podmienok plnenia predmetu zákazky - návrh zmluvy, tvorí časť E. Spôsob určenia ceny a časť F. Obchodné podmienky plnenia predmetu zmluvy – návrh zmluvy. Verejný obstarávateľ požaduje od uchádzačov zaradiť do návrhu zmluvy požiadavky verejného obstarávateľa minimálne v rozsahu uvedeného v časti F. „Obchodné podmienky plnenia predmetu zmluvy – návrh zmluvy“ (ďalej len „časť F“) týchto súťažných podkladov. Uchádzač má právo vo svojom návrhu zmluvy podľa potreby dopĺňať jednotlivé časti, všetko však za podmienky že doplnené požiadavky sa nebudú vymykať obvyklým obchodným zmluvným podmienkam, nebudú v rozpore s požadovanými obchodnými podmienkami uvedenými v týchto súťažných podkladoch, nebudú v neprospech verejného obstarávateľa a nebudú mať za následok zvýšené náklady verejného obstarávateľa, ktoré sa neviažu priamo na samotné plnenie zákazky.
		3. Požiadavky verejného obstarávateľa na obchodné podmienky, ktoré sú uvedené v časti F súťažných podkladov, sú pre uchádzača záväzné a uchádzačom navrhované obchodné podmienky v návrhu zmluvy, ktorá bude súčasťou ponuky, ich musia v danom rozsahu obsahovať.
		4. Zmluva, ktorá bude uzavretá s úspešným uchádzačom, nesmie byť v rozpore so súťažnými podkladmi a s ponukou predloženou uchádzačom a nesmie byť v rozpore s platnými právnymi predpismi.
	2. **Miesto a termín plnenia zákazky**
		1. Miesto plnenia zákazky: Sobrance
		2. Trvanie zmluvy alebo lehota na zhotovenie, dodanie predmetu zákazky: Verejný obstarávateľ predpokladá plnenie predmetu zákazky v lehote do **12** mesiacov od zadania zákazky.
	3. **Predloženie ponuky**
		1. Uchádzač môže predložiť len jednu ponuku. Uchádzač nemôže byť zároveň členom skupiny dodávateľov, ktorá predkladá ponuku. Ak je uchádzač zároveň členom skupiny dodávateľov, verejný obstarávateľ tohto uchádzača vylúči.
		2. Súčasťou ponuky musia byť doklady a dokumenty požadované vo výzve a v týchto súťažných podkladoch.
		3. Uchádzač predloží ponuku podľa časti IV.
		4. Pri osobnom doručení ponuky uchádzačom na adresu uvedenú v bode 4.2.1, verejný obstarávateľ vydá uchádzačovi potvrdenie o jej prevzatí s uvedením miesta, dátumu a času prevzatia ponuky.
		5. V prípade, ak uchádzač predloží ponuku prostredníctvom poštovej zásielky alebo kuriérom, je rozhodujúci termín doručenia ponuky verejnému obstarávateľovi. Za prípadné oneskorené doručenia zodpovedá uchádzač.
		6. Podľa §187 ods. 8 zákona o verejnom obstarávaní verejný obstarávateľ neumožňuje uchádzačom predkladať ponuku v elektronickej forme.
	4. **Variantné riešenie**
		1. Neumožňuje sa predložiť variantné riešenie.
		2. Ak súčasťou ponuky bude aj variantné riešenie, toto variantné riešenie nebude zaradené do vyhodnotenia a bude sa naň hľadieť akoby nebolo predložené.
	5. **Platnosť ponuky**
		1. Ponuky zostávajú platné počas lehoty viazanosti ponúk - do 31. 08. 2019.
		2. V prípade uplatnenia revíznych postupov, ktoré by mali za následok potrebu predĺženia lehoty viazanosti ponúk, verejný obstarávateľ upovedomí všetkých uchádzačov, ktorých sa to týka o predpokladanom predĺžení viazanosti ponúk a následne o novej lehote viazanosti ponúk.
	6. **Náklady na ponuku**
		1. Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.
		2. Ponuky doručené na adresu uvedenú v bode 4.2.1 a predložené v lehote na predkladanie ponúk podľa bodu 4.2.2, sa uchádzačom nevracajú a zostávajú ako súčasť dokumentácie tohto verejného obstarávania.
		3. Nevybratie uchádzača na plnenie zákazky, nevytvára nárok na uplatnenie náhrady škody.

Časť II.

##### Dorozumievanie a vysvetľovanie

###### Dorozumievanie medzi verejným obstarávateľom a uchádzačmi

###### Oznámenia, odovzdávanie súťažných podkladov a dorozumievanie (ďalej len "komunikácia") medzi verejným obstarávateľom a záujemcami alebo uchádzačmi sa bude uskutočňovať iba písomne v slovenskom jazyku, prostredníctvom pošty a elektronicky.

###### Komunikácia medzi verejným obstarávateľom a uchádzačmi, najmä poskytovanie vysvetlenia podmienok účasti vo verejnom obstarávaní, súťažných podkladov alebo inej sprievodnej dokumentácie a doplnenie informácií uvedených v súťažných podkladoch a iné dorozumievanie medzi verejným obstarávateľom a záujemcami/uchádzačmi sa uskutočňuje písomnou formou, ktorá zabezpečí trvalé zachytenie ich obsahu, aby bola zaručená pravosť a dôvernosť sprostredkovaných informácií a je rovnako dostupná každému záujemcovi/uchádzačovi. Dorozumievanie možno uskutočňovať písomne prostredníctvom pošty, elektronicky, alebo telefonicky, ako aj kombinovane.

###### Ak verejný obstarávateľ, napríklad v záujme čo najrýchlejšieho vyžiadania vysvetlenia ponuky, použije spôsob, ktorým nemožno trvalo zachytiť jeho obsah a nie je zaručená pravosť (napríklad elektronickou poštou, telefonicky a pod.) pri dodržaní zákonom stanovených lehôt, doručí takúto žiadosť aj poštou v písomnej forme a to najneskôr do 3 dní odo dňa odoslania tejto žiadosti. Za termín doručenia sa považuje deň doručenia písomnej formy.

###### Na moment doručenia dôležitých písomností medzi verejným obstarávateľom a uchádzačom, záujemcom alebo účastníkom, najmä písomností, s ktorých doručením tento zákon spája plynutie lehôt, sa použijú primerane ustanovenia o momente doručenia do vlastných rúk podľa všeobecného predpisu o správnom konaní (§ 24 a § 25 zákona č. 71/1967 Zb. o správnom konaní).

###### Vysvetľovanie a doplnenie súťažných podkladov

###### V prípade potreby vysvetlenia podmienok účasti vo verejnom obstarávaní, súťažných podkladov alebo inej sprievodnej dokumentácie, môže ktorýkoľvek zo záujemcov požiadať o ich vysvetlenie u kontaktnej osoby verejného obstarávateľa.

###### Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú im známi, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

###### Obhliadka miesta plnenia zákazky

###### Verejný obstarávateľ odporúča záujemcom vykonať obhliadku miesta plnenia zákazky za účelom oboznámenia sa s lokálnymi špecifikami a aby si sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou miesta dodania predmetu zákazky idú na ťarchu uchádzača. Obhliadku miesta plnenia zákazky vykoná verejný obstarávateľ individuálne s každým záujemcom, ktorý o obhliadku požiada.

###### Z dôvodu nediskriminácie záujemcov bude verejný obstarávateľ na otázky záujemcov odpovedať iba písomne v zmysle uvedeného v bodoch 2.1 a 2.2 tejto časti súťažných podkladov.

###### Termín vykonania obhliadky môžu záujemcovia dohodnúť telefonicky u kontaktnej osoby verejného obstarávateľa.

Časť III.

##### Príprava ponuky

* 1. **Jazyk ponuky**
		1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka. To neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
	2. **Zábezpeka**
		1. Pre zabezpečenie viazanosti ponuky verejný obstarávateľ nepožaduje zloženie zábezpeky.
	3. **Mena a ceny uvádzané v ponuke**
		1. Navrhovaná zmluvná cena za predmet zákazky musí byť v súlade so zákonom NR SR č. 18/1996 Z. z. o cenách v znení neskorších predpisov a v znení vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a musí zahŕňať všetky náklady spojené s plnením predmetu zákazky.
		2. Uchádzačom navrhovaná zmluvná cena bude vyjadrená v eurách. Ak bude cena uvedená v ponuke vyčíslená v  inej mene ako je EUR, bude ponuka vylúčená.
		3. Cenu uchádzač uvedie podľa jednotlivých položiek zákazky v členení podľa všetkých položiek a cenu celkom, ktorá tvorí súčet týchto položiek. Uchádzačom navrhnutá celková cena musí vyjadrovať cenu za celý predmet zákazky v rozsahu stanovenom verejným obstarávateľom.
		4. Neocenenie niektorej z položiek alebo niektorej z častí predmetu zákazky bude považované za nepredloženie ponuky na celý predmet zákazky v požadovanom rozsahu a je dôvodom na vylúčenie ponuky.
		5. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
			1. navrhovaná zmluvná cena celkom bez DPH,
			2. sadzba DPH a výška DPH,
			3. navrhovaná zmluvná cena vrátane DPH.
		6. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, vo svojej ponuke upozorní.
	4. **Vyhotovenie ponuky**
		1. Ponuka musí byť vyhotovená písomne v listinnej forme a to písacím strojom alebo tlačiarňou počítača, perom s nezmazateľným atramentom a pod.
		2. Vo vlastnom záujme uchádzačom odporúčame, aby všetky listy ponuky boli očíslované a ponuka obsahovala zoznam predkladaných dokladov a dokumentov a aby ponuka bola nerozoberateľne zviazaná.
		3. Požadujeme, aby ponuka uchádzača bola predložená v listinnej forme v dvoch vyhotoveniach (jedno ako originál, druhé ako kópia) a v elektronickej forme (oskenovaná ponuka na CD nosiči). Podľa §22 ods. 4 zákona o verejnom obstarávaní verejný obstarávateľ požaduje, aby uchádzač vo svojej ponuke v elektronickej forme zabezpečil znečitateľnenie tých informácií, ktoré považuje za dôverné podľa §22 ods. 1, resp. 2 zákona o verejnom obstarávaní. Verejný obstarávateľ upozorňuje uchádzačov, že ich ponuky budú zverejnené podľa príslušných ustanovení zákona o verejnom obstarávaní v takom rozsahu, v akom budú poskytnuté v elektronickej forme. V prípade, že uchádzač ponuku v elektronickej forme nepredloží, bude jeho ponuka zverejnená v rozsahu papierovej formy.
		4. Uchádzač je povinný vo svojej ponuke, vrátane priložených dokladov a dokumentov predkladaných v elektronickej forme zabezpečiť ochranu osobných údajov podľa zákona č. 428/2002 Z.z. o ochrane osobných údajov, v znení neskorších predpisov.
		5. Nesplnenie požiadaviek uvedených v bodoch 3.4.2 a 3.4.3 bude považované za formálny nedostatok, ktorý nemá vplyv na kvalitu ponuky, jej vyhodnocovanie a nie je dôvodom na vylúčenie.
	5. **Obsah ponuky**
		1. Ponuku uchádzač predkladá všetky požadované doklady spolu v jednej zalepenej, zapečatenej a riadne označenej obálke.
		2. Ponuka musí obsahovať:
			1. Identifikačné údaje uchádzača (v prípade skupiny dodávateľov za každého člena skupiny dodávateľov): obchodný názov, sídlo alebo miesto podnikania, meno, priezvisko a funkcia štatutárneho zástupcu (štatutárnych zástupcov) uchádzača, IČO, IČ DPH, DIČ, bankové spojenie, číslo bankového účtu, kontaktnú osobu (meno a priezvisko, e-mailovú adresu a telefonický kontakt).
			2. Potvrdenia, doklady a dokumenty, prostredníctvom ktorých uchádzač preukazuje splnenie podmienok účasti vo verejnom obstarávaní, požadované vo Výzve a v Súťažných podkladoch. Uchádzač, v súlade s ustanoveniami §39 zákona o verejnom obstarávaní, môže **Jednotným európskym dokumentom** predbežne nahradiť doklady na preukázanie splnenia podmienok účasti určené verejným obstarávateľom. Jednotný európsky dokument je prílohou týchto súťažných podkladov.
			3. Potvrdenia, doklady a dokumenty, prostredníctvom ktorých uchádzač preukazujesplnenie požiadaviek verejného obstarávateľa na predmet zákazky a náležitosti ponuky v tomto rozsahu:
				1. Obchodné podmienky dodania predmetu zákazky - návrh zmluvy v jednom vyhotovení.
				2. V prípade skupiny dodávateľov vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
			4. Návrh na plnenie kritérií - údaje o cene zákazky, v zmysle požiadaviek verejného obstarávateľa uvedených vo Výzve a v týchto Súťažných podkladoch, vrátane položkového rozpočtu.
			5. Kompletnú ponuku na CD nosiči.

Časť IV.

##### Predkladanie ponuky

* 1. Označenie obalov ponuky
		1. Uchádzač predloží ponuku v uzavretom obale. Ponuku uchádzač predloží osobne, prostredníctvom kuriéra, alebo poštou v stanovenej lehote na adresu verejného obstarávateľa. Za včasné doručenie ponuky zodpovedá v plnom rozsahu uchádzač.
		2. Obal ponuky musí obsahovať nasledovné údaje:
			1. adresu verejného obstarávateľa,
			2. názov alebo obchodné meno a adresu sídla alebo miesta podnikania uchádzača (v prípade predkladania ponuky skupinou dodávateľov názov alebo obchodné meno a adresu sídla alebo miesta podnikania lídra skupiny, splnomocneného člena),
			3. označenie: „súťaž – komunitné centrum – neotvárať“,
		3. Predkladanie ponúk v elektronickej forme nie je možné, v súlade s §187 ods. 8 zákona o verejnom obstarávaní.
	2. Miesto a lehota na predkladanie ponuky
		1. Ponuku je potrebné doručiť na adresu verejného obstarávateľa:

Názov: Mestský úrad Sobrance

Adresa: Štefánikova 23, 073 01 Sobrance

* + 1. Lehota na predkladanie ponúk uplynie: 19.09.2018 o 9:00 hod.
		2. Ponuka predložená po uplynutí lehoty na predkladanie ponúk uvedenej v bode 4.2.2 bude uchádzačovi vrátená neotvorená.
	1. Doplnenie, zmena a odvolanie ponuky
		1. Uchádzač môže predloženú ponuku dodatočne doplniť, zmeniť alebo odvolať najneskôr do uplynutia lehoty na predkladanie ponúk uvedenej v bode 4.2.2.
		2. Doplnenie alebo zmenu ponuky je možné vykonať odvolaním pôvodnej ponuky na základe písomnej žiadosti uchádzača, zaslanej prostredníctvom poštovej zásielky alebo doručenej osobne uchádzačom alebo splnomocnenou osobou uchádzača verejnému obstarávateľovi na adresu uvedenú v bode 4.2.1 a doručením novej ponuky v lehote na predkladanie ponúk uvedenej v bode 4.2.2 a na adresu uvedenú v bode 4.2.1.

Časť V.

##### Otváranie a vyhodnotenie ponúk

* 1. Otváranie ponúk
		1. Otváranie ponúk sa uskutoční dňa 19.09.2018 o 10:00 hod. Miesto otvárania ponúk: Mestský úrad Sobrance, Štefánikova 23, 073 01 Sobrance.
		2. Na otváraní ponúk sa môžu zúčastniť všetci uchádzači, ktorí predložili ponuku v lehote na predkladanie ponúk. Na otváraní ponúk môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou na jeho zastupovanie.
		3. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti. Poverený zástupca uchádzača alebo zástupca skupiny uchádzačov sa preukáže preukazom totožnosti a originálom (alebo úradne overenou kópiou) plnej moci uchádzača na zastupovanie.
		4. Komisia overí neporušenosť ponuky a zverejní obchodné mená, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom, určených verejným obstarávateľom na vyhodnotenie ponúk. Ostatné údaje uvedené ponuke, sa nezverejňujú.
		5. Všetkým uchádzačom, ktorí predložili ponuku v lehote na predkladanie ponúk, bude najneskôr do piatich dní odo dňa otvárania ponúk zaslaná zápisnica z otvárania ponúk, ktorá bude obsahovať údaje zverejnené na otváraní ponúk.
	2. Vyhodnotenie splnenia podmienok účasti
		1. Verejný obstarávateľ v zmysle §114 ods. 9 zákona o verejnom obstarávaní rozhodol, že vyhodnotenie splnenia podmienok účasti sa uskutoční po vyhodnotení ponúk.
		2. Komisia posudzuje splnenie podmienok účasti vo verejnom obstarávaní v súlade s uvedeným vo Výzve a v súťažných podkladoch.
		3. Komisia písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Lehota na doručenia vysvetlenia alebo doplnenia nesmie byť kratšia ako päť pracovných dní odo dňa doručenia žiadosti.
		4. Ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby a ak existujú dôvody na vylúčenie, komisia písomne požiada uchádzača o nahradenie inej osoby. Lehota na doručenia vysvetlenia alebo doplnenia nesmie byť kratšia ako päť pracovných dní odo dňa doručenia žiadosti (§40ods.5 zákona o verejnom obstarávaní).
		5. Verejný obstarávateľ vylúči z verejného obstarávania uchádzačov, u ktorých nastanú okolnosti uvedené v §40 ods. 6 alebo 7 zákona o verejnom obstarávaní.
		6. Verejný obstarávateľ bezodkladne písomne upovedomí uchádzača, že bol vylúčený s uvedením dôvodu a lehoty, v ktorej môže byť doručená námietka.
	3. Vyhodnocovanie ponúk
		1. Vyhodnocovanie ponúk komisiou je neverejné.
		2. Komisia vyhodnotí ponuky z hľadiska splnenia požiadaviek verejného obstarávateľa na predmet zákazky a v prípade pochybností overí správnosť informácií a dôkazov, ktoré poskytli uchádzači.
		3. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
		4. Ak sa javí ponuka ako mimoriadne nízka vo vzťahu k tovaru, stavebným prácam

alebo službe, komisia písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné. Vysvetlenie sa môže týkať najmä:

a) hospodárnosti stavebných postupov, hospodárnosti výrobných postupov alebo hospodárnosti poskytovaných služieb,

b) technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,

c) osobitosti tovaru, osobitosti stavebných prác alebo osobitosti služby navrhovanej uchádzačom,

d) dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov.

e) dodržiavania povinností voči subdodávateľom,

f) možnosti uchádzača získať štátnu pomoc.

* + 1. Ak boli predložené najmenej tri ponuky od uchádzačov, ktorí spĺňajú podmienky účasti, ktoré spĺňajú požiadavky verejného obstarávateľa na predmet zákazky, mimoriadne nízkou ponukou je vždy aj ponuka, ktorá obsahuje cenu plnenia najmenej o:

a) 15% nižšiu, ako priemer cien plnenia podľa ostatných ponúk okrem ponuky s najnižšou cenou alebo

b) 10% nižšiu, ako je cena plnenia podľa ponuky s druhou najnižšou cenou plnenia.

* + 1. Komisia zohľadní vysvetlenie ponuky uchádzačom v súlade s požiadavkou podľa bodu 5.3.5 alebo odôvodnenie mimoriadne nízkej ponuky uchádzačom, ktoré vychádza z predložených dôkazov.
		2. Verejný obstarávateľ vylúči ponuku, ak:

a) ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,

b) uchádzač nedoručí písomné vysvetlenie ponuky na základe požiadavky v stanovenej lehote,

c) uchádzačom predložené vysvetlenie ponuky nie je svojim obsahom v súlade s požiadavkou verejného obstarávateľa,

d) uchádzač nedoručí písomné odôvodnenie mimoriadne nízkej ponuky v stanovenej lehote,

e) uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa bodu 5.3.5,

f) uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

g) uchádzač sa pokúsil neoprávnene ovplyvniť postup verejného obstarávania.

* + 1. Ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku.
		2. Verejný obstarávateľ je povinný písomne oznámiť uchádzačovi vylúčenie s uvedením
1. dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom,
2. lehoty, v ktorej môžu byť doručené námietky.
	* 1. Komisia vyhodnocuje ponuky, ktoré neboli vylúčené, podľa kritérií určených vo Výzve a v týchto Súťažných podkladoch.
		2. Členovia komisie nesmú poskytovať informácie o obsahu ponúk počas vyhodnocovania ponúk. Na člena komisie sa vzťahuje povinnosť podľa § 22 zákona o verejnom obstarávaní.
	1. Elektronická aukcia

Elektronická aukcia sa nepoužije.

* 1. Informácia o výsledku vyhodnotenia ponúk
		1. Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ po vyhodnotení ponúk vyhodnotí splnenie podmienok účasti uchádzačmi, ktorí sa umiestnili na prvom až treťom mieste v poradí, alebo vyhodnotí splnenie podmienok účasti uchádzačom, ktorý sa umiestnil na prvom mieste v poradí.
		2. Ak dôjde k vylúčeniu uchádzača alebo uchádzačov, vyhodnotí sa následne splnenie podmienok účasti ďalšieho uchádzača alebo uchádzačov v poradí tak, aby uchádzači umiestnení na prvom až treťom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov, alebo tak, aby uchádzač umiestnený na prvom mieste v novo zostavenom poradí spĺňal podmienky účasti.
		3. Verejný obstarávateľ písomne požiada uchádzača alebo uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a komisia ich vyhodnotí podľa § 40 zákona o verejnom obstarávaní.
		4. Verejný obstarávateľ po vyhodnotení ponúk, po skončení postupu podľa bodov 5.5.1 – 5.5.3 a po odoslaní všetkých oznámení o vylúčení uchádzača bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača, informáciu o charakteristikách a výhodách prijatej ponuky a lehotu, v ktorej môže byť doručená námietka.
		5. Verejný obstarávateľ neposkytne informácie týkajúce sa zadávania zákazky, ak by ich poskytnutie bolo v rozpore so zákonom, s verejným záujmom alebo by mohlo poškodiť oprávnené záujmy iných osôb, alebo by bránilo hospodárskej súťaži.
	2. Opravné prostriedky
		1. Uchádzač, záujemca, účastník alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa, môže podať žiadosť o nápravu podľa § 164 ods. 1, zákona o verejnom obstarávaní. Verejný obstarávateľ postupuje pri vybavovaní žiadosti o nápravu podľa §165 zákona o verejnom obstarávaní.
		2. Uchádzač, záujemca, účastník alebo osoba, ktorej práva alebo právom chránené záujmy boli alebo mohli byť dotknuté postupom kontrolovaného alebo orgán štátnej správy, ktorý osvedčí právny záujem v danej veci, ak boli kontrolovanému poskytnuté finančné prostriedky na dodanie tovaru, uskutočnenie stavebných prác alebo poskytnutie služieb z Európskej únie môže podať námietky podľa § 170 zákona o verejnom obstarávaní.

Časť VI.

##### Uzavretie zmluvy

* 1. Uzavretie zmluvy
		1. Uzavretá zmluva nesmie byť v rozpore s týmito Súťažnými podkladmi a s ponukou predloženou úspešným uchádzačom.
		2. Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora, alebo ktorého subdodávatelia majú povinnosť zapisovať sa do registra partnerov verejného sektora a ktorý nie je zapísaný v registri partnerov verejného sektora alebo ktorí nie sú zapísaní v registri partnerov verejného sektora.
		3. Verejný obstarávateľ môže uzavrieť zmluvu s úspešným uchádzačom najskôr šestnásty deň odo dňa odoslania informácie o výsledku vyhodnotenia ponúk podľa § 55 zákona o verejnom obstarávaní, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa § 164 ods. 3 zákona o verejnom obstarávaní alebo ak neboli doručené námietky podľa § 170 zákona o verejnom obstarávaní.
		4. Ak bola doručená žiadosť o nápravu v lehote podľa § 164 ods. 3 zákona o verejnom obstarávaní, verejný obstarávateľ môže uzavrieť zmluvu s úspešným uchádzačom najskôr šestnásty deň po uplynutí lehoty na vykonanie nápravy podľa § 165 ods. 3 písm. a) zákona o verejnom obstarávaní, ak neboli doručené námietky podľa § 170 ods. 4 zákona o verejnom obstarávaní.
		5. Ak žiadosť o nápravu bola zamietnutá, verejný obstarávateľ môže uzavrieť zmluvu s úspešným uchádzačom najskôr šestnásty deň odo dňa odoslania oznámenia o zamietnutí žiadosti o nápravu podľa § 165 ods. 3 písm. b) zákona o verejnom obstarávaní, ak neboli doručené námietky podľa § 170 ods. 4 zákona o verejnom obstarávaní.
		6. Ak verejný obstarávateľ nekonal v žiadosti o nápravu a ak neboli doručené námietky podľa § 170 ods. 4 zákona o verejnom obstarávaní, môže uzavrieť zmluvu s úspešným uchádzačom najskôr šestnásty deň po uplynutí lehoty ustanovenej na vybavenie žiadosti o nápravu podľa § 165 ods. 3 zákona o verejnom obstarávaní.
		7. Bez toho, aby boli dotknuté ustanovenia uvedené v bodoch 6.1.3 až 6.1.6, ak boli doručené námietky, verejný obstarávateľ môže uzavrieť zmluvu s úspešným uchádzačom, ak nastane jedna z týchto skutočností:

a) doručenie rozhodnutia úradu podľa § 174 ods. 1 zákona o verejnom obstarávaní verejnému obstarávateľovi,

b) márne uplynutie lehoty na podanie odvolania všetkým oprávneným osobám, dňom právoplatnosti rozhodnutia úradu podľa § 175 ods. 2 alebo ods. 3 zákona o verejnom obstarávaní,

c) doručenie rozhodnutia úradu o odvolaní verejnému obstarávateľovi.

* + 1. Úspešný uchádzač je povinný poskytnúť verejnému obstarávateľovi a obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa odsekov 6.1.3 až 6.1.7, ak boli na ich uzavretie písomne vyzvaní.
		2. Ak úspešný uchádzač odmietne uzavrieť zmluvu alebo nie sú splnené povinnosti podľa bodu 6.1.8, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.
		3. Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný alebo ak uchádzač, ktorý sa umiestnil ako druhý v poradí, verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.
		4. Uchádzač, ktorý sa umiestnil ako tretí v poradí, sú povinní poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný.

Časť VII.

**Zrušenie verejného obstarávania.**

* 1. Verejný obstarávateľ zruší súťaž, ak nastanú okolnosti uvedené v § 57 ods. 1 zákona o verejnom obstarávaní.
	2. Verejný obstarávateľ môže zrušiť súťaž podľa §57 os. 2 zákona o verejnom obstarávaní.
	3. Verejný obstarávateľ bezodkladne upovedomí všetkých uchádzačov alebo záujemcov o zrušení použitého postupu zadávania zákazky, s uvedením dôvodu a oznámiť postup, ktorý použijú pri zadávaní zákazky na pôvodný predmet zákazky.

Verejný obstarávateľ: **Mesto Sobrance**

Predmet zákazky: **Komunitné centrum Sobrance**

**SÚŤAŽNÉ PODKLADY**

**B. PODMIENKY ÚČASTI UCHÁDZAČOV**

**Sobrance, august 2018**

B. PODMIENKY ÚČASTI UCHÁDZAČOV

Podmienky účasti týkajúce sa osobného postavenia, finančného a ekonomického postavenia a technickej a odbornej spôsobilosti sú uvedené vo Výzve na predkladanie ponúk - Oddiel III: OSOBNÉ POSTAVENIE, EKONOMICKÉ, FINANČNÉ A TECHNICKÉ INFORMÁCIE

Verejný obstarávateľ: **Mesto Sobrance**

Predmet zákazky: **Komunitné centrum Sobrance**

**SÚŤAŽNÉ PODKLADY**

**C. KRITÉRIÁ NA HODNOTENIE PONÚK**

**A PRAVIDLÁ ICH UPLATNENIA**

**Sobrance, august 2018**

C. KRITÉRIÁ NA HODNOTENIE PONÚK A PRAVIDLÁ ICH UPLATNENIA

1. Kritériá výberu najnižšia cena:
	1. Kritérium na vyhodnotenie ponúk „Najnižšia cena“.

Cena musí byť uchádzačom uvedená ako celková cena predmetu zákazky. V ponukách uchádzačov, ktorí sú platcami DPH bude vyhodnocovaná celková cena predmetu zákazky vrátane DPH, v eurách.

V ponukách uchádzačov, ktorí sú neplatcami DPH bude vyhodnocovaná celková cena predmetu zákazky v eurách.

1. Hodnotenie ponúk uchádzačov
	1. Vyhodnotenie ponúk bude vykonané verejným obstarávateľom menovanou komisiou.
	2. Do hodnotenia ponúk budú zaradené len ponuky, ktoré neboli vylúčené.
	3. Hodnotenie ponúk bude vykonané tak, že bude zostavené vzostupné poradie všetkých ponúk, ktoré neboli z vyhodnocovania vylúčené, podľa kritéria cena. Pri uchádzačoch, ktorí nie sú platcami DPH bude hodnotená celková cena zákazky, pri uchádzačoch, ktorí sú platcami DPH bude hodnotená celková cena zákazky vrátane DPH.
	4. Ponuka, ktorá bude vyhodnotená ako najvýhodnejšia (t.j. ponuka s najnižšou cenou) bude vyhodnotená ako úspešná (resp. uchádzač, ktorý túto ponuku predložil bude vyhodnotený ako úspešný).
	5. Ostatné ponuky budú vyhodnotené ako neúspešné.

Verejný obstarávateľ: **Mesto Sobrance**

Predmet zákazky: **Komunitné centrum Sobrance**

**SÚŤAŽNÉ PODKLADY**

**D. OPIS PredMetu zákazky**

**Sobrance, august 2018**

D. opis predmetu zákazky

* + - 1. Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, verejný obstarávateľ umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené. Pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite.
			2. Podrobný opis predmetu zákazky je v projektovej dokumentácii, ktorá tvorí prílohu týchto súťažných podkladov.

Verejný obstarávateľ: **Mesto Sobrance**

Predmet zákazky: **Komunitné centrum Sobrance**

**SÚŤAŽNÉ PODKLADY**

**E. Spôsob určenia ceny**

**Sobrance, august 2018**

* + 1. Spôsob určenIa ceny
1. Cena za plnenie zákazky musí byť v ponuke špecifikovaná v zmysle zák. NR SR č. 18/1996 Z. z. o cenách, v znení neskorších predpisov, ako cena za určených podmienok, platná pre daný rozsah zákazky a čas plnenia.
2. Cena musí byť stanovená ako platná pre verejným obstarávateľom stanovený rozsah zákazky.
3. Uchádzačom navrhnutá cena zákazky musí zahŕňať všetky náklady súvisiace s plnením zákazky v rozsahu podľa uvedeného v týchto súťažných podkladoch.
4. Cenu uchádzač uvedie položkovite podľa výkazu výmer, ktorý je prílohou týchto súťažných podkladov.
5. Uchádzač musí cenu zákazky predložiť v mene Euro €.
6. V prípade, že je uchádzač platcom DPH, musí celkovú cenu uviesť ako cenu bez DPH, DPH a cenu vrátane DPH. DPH musí byť stanovená v zmysle platných zákonov SR. V prípade nesprávneho vyčíslenia DPH idú všetky zvýšené náklady ako aj sankcie z toho vyplývajúce na vrub uchádzača.
7. Verejný obstarávateľ bude hodnotiť celkovú cenu zákazky. V prípade, že uchádzač je platcom DPH, bude hodnotená cena vrátane DPH. Ak uchádzač nie je platcom DPH, vyhodnocovaná bude cena celkom.
8. Ceny, uvedené v celkovej cene za plnenie predmetu zákazky, budú záväzné pri uzatváraní a podpise zmluvy s úspešným uchádzačom.

 Verejný obstarávateľ: **Mesto Sobrance**

Predmet zákazky: **Komunitné centrum Sobrance**

**SÚŤAŽNÉ PODKLADY**

**F. obchodné podmienky plnenia predmetu zákazky**

**Sobrance, august 2018**

F. obchodné podmienky plnenia predmetu zákazky

1. Uchádzač musí ako súčasť svojej ponuky predložiť návrh zmluvy, ktorej obsah je uvedený v bode 3.
2. Návrh zmluvy uchádzača musí zachovať všetky podmienky a stanovenú štruktúru. Verejný obstarávateľ požaduje od uchádzačov zaradiť do návrhu zmluvy požiadavky v minimálnom  rozsahu uvedenom v prílohe súťažných podkladov. Text návrhu zmluvy vrátane jej príloh nesmie obsahovať obmedzujúce alebo inak neprijateľné časti. Uzavretá zmluva nesmie byť v rozpore s Oznámením o vyhlásení verejnej súťaže, so súťažnými podkladmi, ako aj s ponukou predloženou úspešným uchádzačom.
3. Návrh zmluvy je prílohou týchto súťažných podkladov.